***MODEL D'INCIDENT DE SUSPENSIÓ EXTRAORDINÀRIA DEL DESNONAMENT O LLANÇAMENT DAVANT EL JUTJAT PER TROBAR-SE EN UNA SITUACIÓ DE VULNERABILITAT ECONÒMICA QUE LI IMPOSSIBILITA TROBAR UNA ALTERNATIVA RESIDENCIAL PER A SI I PER A LES PERSONES AMB LES QUALS CONVIU***

**Al JUTJAT DE PRIMERA INSTÀNCIA**………….

**NÚMERO DE PROCEDIMENT**……………………….

…………………………………………, amb DNI ........................, en nom i dret propi, amb domicili a l’efecte de notificacions a …………………, en qualitat de DEMANDADA, davant el Jutjat comparec i, com escaigui millor d’acord amb el dret, DIC:

Que en data 23 de desembre de 2020 es va publicar en el BOE el Reial decret llei 37/2020, de 22 de desembre, en el qual, entre altres qüestions, es regula a l’article 1, per la via de la modificació del Reial decret llei 11/2020, la suspensió durant l'estat d'alarma dels desnonaments d'habitatge en el cas de persones econòmicament vulnerables sense alternativa residencial.

Que en data 27 d’octubre de2021 es va publicar en el BOE el Reial decret Llei 21/2021, de 26 d’octubre, que acorda prorrogar les esmentades mesures fins al dia 28 de febrer de 2022.

Que mitjançant aquest escrit sol·licito la suspensió del llançament previst per al dia ……. sobre la base dels següents

**FETS**

**PRIMER. SITUACIÓ DE VULNERABILITAT ECONÒMICA**

Els ingressos familiars s'han vist greument afectats a causa de l'actual crisi sanitària provocada per la COVID-19.

Ens trobem en una de les situacions que preveuen les lletres a) i b) de l'apartat 1 de l'article 5 del Reial decret llei 11/2020, de 31 de març, i complim els requisits que aquest estableix per considerar que ens trobem en situació de vulnerabilitat econòmica a l'efecte d'obtenir moratòries o ajudes en relació amb la renda del lloguer de l'habitatge habitual.

**SEGON. UNITAT FAMILIAR**

La unitat familiar que conviu en l'habitatge objecte del procediment està formada per:

- ……………..

- ……………..

- ……………..

- ……………..

- ……………..

Els ingressos mensuals de la nostra unitat familiar procedeixen de:

- ……………..

- ……………..

Per tant, l'import total ingressat per la nostra unitat familiar mensualment està per sota dels llindars previstos en la normativa esmentada anteriorment.

**TERCER. LLOGUER**

Amb data …………. es va formalitzar el contracte de lloguer sobre la finca objecte d’aquest procediment.

La renda prevista en el contracte de lloguer i les despeses i subministraments bàsics són les següents:

* RENDA MENSUAL: …
* DESPESES i SUBMINISTRAMENTS: ……… (electricitat, gas, gasoil per a calefacció, aigua corrent, serveis de telecomunicació fixa i mòbil, i possibles contribucions a la comunitat de propietaris, tots de l'habitatge habitual que correspongui satisfer a l'arrendatari).

La suma de les despeses acabades d'enumerar provoca que la renda del lloguer, més les despeses i subministraments bàsics, sigui superior o igual al 35 per cent dels ingressos nets que percebem tota la unitat familiar, requisit que estableix l'apartat b) de l'apartat 1 de l'article 5 del Reial decret llei 11/2020 per poder accedir a la suspensió del llançament objecte d'aquest escrit.

**QUART. ACTUAL SITUACIÓ DE CRISI SANITÀRIA**

Des del principi de la pandèmia de COVID-19 s’han adoptat mesures en diversos àmbits, més enllà del sanitari, en particular de caràcter econòmic i social, l’eficàcia de les quals han estat condicionades a la vigència de l’estat d’alarma.

Així mateix, també es van acordar tota una sèrie de mesures que, no condicionades a la vigència de l’estat d’alarma, es van adoptar per facilitar solucions efectives, ponderades i equilibrades per a assegurar la protecció social de les persones i llars en l'àmbit de l'habitatge.

Per això es va dictar el Reial decret llei 37/2020, de 22 de desembre, de mesures urgents per a fer front a les situacions de vulnerabilitat social i econòmica en l'àmbit de l'habitatge i en matèria de transports, amb la intenció clara i manifesta d'evitar al màxim possible la pèrdua d'habitatge de les famílies afectades.

Atès que, a hores d’ara, subsisteixen els efectes negatius de la pandèmia, es fa necessari i urgent prorrogar l’eficàcia temporal de les mesures introduïdes pel Reial decret llei 37/2020 i, per aquest motiu, s’ha dictat el Reial decret Llei 8/2021, de 4 de maig.

**FONAMENTS DE DRET**

**I - COMPETÈNCIA OBJECTIVA I TERRITORIAL**

Corresponen al Jutjat al qual em dirigeixo.

**II - LEGITIMACIÓ**

Ens correspon per ser arrendataris de l'habitatge.

**III - PROCEDIMENT I FONS DE L'ASSUMPTE**

Art. 1 del Reial decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per fer front a la COVID-19.

**IV - COSTES**

De conformitat amb els articles 394 i següents de la LEC.

**Per tot això,**

DEMANO Al JUTJAT: Que tingui per presentats aquest escrit, els documents i còpies de tot, els admeti i després dels tràmits processals oportuns disposi la **suspensió immediata del procediment en curs i del llançament** amb caràcter extraordinari i temporal fins a la finalització del període extraordinari de suspensió dels llançaments establert en el Reial decret llei 21/2021, de 26 d’octubre, i donant trasllat als Serveis Socials corresponents perquè, si escau, proporcionin informe que valori la situació de vulnerabilitat d'aquesta part..

\_\_\_\_\_\_\_\_\_, \_\_ de \_\_\_\_\_\_\_ de 202\_

**DOCUMENTACIÓ A ADJUNTAR A L'ESCRIT**

**Article 6 - Acreditació de les condicions subjectives**

**1.** La concurrència de les circumstàncies a què es refereix l'article 5 del RDL 11/2020 l’ha d’acreditar la persona arrendatària davant la persona arrendadora mitjançant la presentació dels documents següents:

**a)** En cas de situació legal de desocupació, mitjançant un certificat expedit per l'entitat gestora de les prestacions, en el qual figuri la quantia mensual percebuda en concepte de prestacions o subsidis per desocupació.

**b)** En cas de cessament d'activitat dels treballadors per compte propi, mitjançant un certificat expedit per l'Agència Estatal de l'Administració Tributària o l'òrgan competent de la comunitat autònoma, si escau, sobre la base de la declaració de cessament d'activitat declarada per l'interessat.

**c)** Nombre de persones que habiten a l'habitatge habitual:

**i.** Llibre de família o document acreditatiu de parella de fet.

**ii.** Certificat d'empadronament relatiu a les persones empadronades en l'habitatge, amb referència al moment de la presentació dels documents acreditatius i als sis mesos anteriors.

**iii.** Declaració de discapacitat, de dependència o d'incapacitat permanent per realitzar una activitat laboral.

**d)** Titularitat dels béns: nota simple del servei d'índexs del Registre de la Propietat de tots els membres de la unitat familiar.

**e)** Declaració responsable del deutor o deutors relativa al compliment dels requisits exigits per considerar-se sense recursos econòmics suficients segons aquest Reial decret llei.

**2.** Si el sol·licitant de la moratòria no pot aportar algun dels documents requerits a les lletres a) a d) de l'apartat anterior, el pot substituir mitjançant una declaració responsable que inclogui la justificació expressa dels motius, relacionats amb les conseqüències de la crisi de la COVID-19, que li impedeixen l’aportació. Després de la finalització de l'estat d'alarma i les seves pròrrogues disposarà del termini d'un mes per aportar els documents que no hagi facilitat.